
Broj: T16 0 KTPO 0015907 26
Foča, 05.10.2026. godine
                                         OSNOVNOM SUDU U FOČI
Na osnovu člana 43. stav 2. tačka z) i člana 241. Zakona o krivičnom postupku Republike Srpske („Službeni glasnik RS“ broj: 53/12, 91/17 i 66/18) podižem: 
O P T U Ž N I C U
PROTIV:  

B. S.
Što  je: 
U vremenskom periodu od 30.01.2025. godine do 09.04.2026. godine novac za koji je znao da je pribavljen izvršenjem krivičnog djela Prevara iz člana 230. stav 1. Krivičnog zakonika Republike Srpske, primio, držao i sa istim raspolagao, pa je tako u navedenom vremenskom periodu preko platnog sistema „Western Union-a“ podizao novac uplaćen od strane više lica, na način da su ta lica putem društvenih mreža stupili u kontakt sa NN licima sa lažnim profilom, koji su im nudili određenu novčanu naknadu sa obećanjem da mogu ostvariti dobit na kladionicama, reklamirajući namještene sportske utakmice i dobitne kladioničarske listiće, nakon čega su oštećeni uvjereni u novčani dobitak vršili uplatu određenog iznosa novca, sve prema instrukcijama NN lica, nakon čega je osumnjičeni znajući za uplate, i nakon što su mu njemu poznata lica saopštili kod za podizanje novca, dajući u banku i poštu svoju ličnu kartu podizao novac uplaćen od oštećenih, pa je tako podigao:
.....................
na koji način je ukupno podigao novac u iznosu od 86.896,78 KM i 1.000,00 Eura svjestan da usljed njegovog činjenja može nastupiti zabranjena posljedica, što je i želio, a za koji novac je znao da potiče iz krivičnog djela prevare, jer je osumnjičeni u dužem vremenskom periodu, u više navrata, novac uplaćen od više različitih lica i novac uplaćen od njoj nepoznatih lica, sukcesivno i u intenzitetu lično podizao, a koji novac je uplaćivan u različitim zemljama, u različitim iznosima, a pri tom znajući „kod“ za podizanje novca, bez kog „koda“ nije moguće podići novac, pa je tako pristao da „prljavi novac“ prima, drži i sa istim raspolaže i da olakša i pomogne njegovoj legalizaciji
Dakle, primio, držao i raspolagao novcem za koji je znao da je pribavljen izvršenjem krivičnog djela propisanog zakonom Republike Srpske,

čime je počino produženo krivično djelo Pranje novca iz člana 263. stav 1. KZ-a RS, sve u vezi sa članom 57. istog Zakonika.

